2012 Gang-rape case: Netflix announces a web series based on Nirbhaya rape case investigation | Bollywood News in Hindi | निर्भया रेप केस पर नेटफ्लिक्स लेकर आ रहा है वेबसीरीज 'दिल्ली क्राइम', इस तेज-तर्रार महिला ऑफिसर की होगी कहानी - Catch Hindi
Home » बॉलीवुड » 2012 Gang-rape case: Netflix announces a web series based on Nirbhaya rape case investigation
कैच ब्यूरो | Updated on: 29 January 2019, 17:09 IST
वेबसीरीज के लिए फेमस प्लेटफॉर्म नेटफ्लिक्स पर अब साल 2012 में हुए निर्भया गैंग रेप पर बेस्ड वेबसीरीज आने वाली है. इस वेबसीरीज का नाम 'दिल्ली क्राइम' होगा और इसे 22 मार्च को रिलीज किया जाएगा. इसमें निर्भया गैंग रेप को जिस महिला ऑफिसर के द्वारा की गई पूरी इंवेस्टिगेशन दिखाई जाएगी. इस सीरीज को गोल्डन कारवां और आइवनहो प्रोड्यूस कर रहे हैं. इस वेबसीरीज में 7 एपिसोड होंगे. साल 2012 में हुए निर्भया गैंग रेप ने पूरे देश को हिलाकर रख दिया था और इसमें आरोपी 6 लड़कों को फांसी की सजा सुनाई गई है. जिसमें से एक आरोपी ने जेल में ही फांसी लगा ली थी और दूसरे को नाबालिग होने के कारण बाल सुधार गृह भेज दिया गया था.
'दिल्ली क्राइम' की पहली सीरीज का पहला एपिसोड दिल्ली की सड़क पर बस में हुए निर्भया गैंग रेप पर आधारित होगी. इस एपिसोड में निर्भया के साथ हुए रेप और उससे जुड़ी पुलिस इंवेस्टिगेशन को दिखाया जाएगा. निर्भया का रेप होने के बाद उसकी मौत से देश भर में आक्रोश का माहौल था और इसके बाद से कई ऐसे कानून भी बनाए गए जिनके तहत ऐसे केस देखे जाते है. निर्भया रेप केस की महिला इंवेस्टिगेटर वर्तिका चर्तुवेदी के ऊपर आधारित होगी.
रिपोर्ट्स के अनुसार, इस सीरीज में वो लोग भी नजर आ सकते हैं जो रियल तौर पर घटना से जुड़े हुए थे. इस सीरीज में ये सब दिखाया जाएगा कि इसमें पुलिस की क्या भूमिका रही और इसमें निर्भया के परिवारवालों को क्या परेशानियां झेलनी पड़ी. 'दिल्ली क्राइम' सीरीज की डायरेक्टर रिची मेहता ने कहा,"मैंने सच्चाई के साथ पूरा न्याय करने की कोशिश की है." सीरीज के सभी एपिसोड रिची मेहता ने लिखे और डायरेक्ट किए हैं.
First published: 29 January 2019, 17:09 IST
Nirbhaya rape case 2012 Gang-rape case Nirbhaya gang rape case Netflix delhi crime
अन्य बड़ी कहानियों >> कोबरापोस्ट का खुलासा: DHFL ने किया 31,000 करोड़ का घोटाला, BJP को मिला 20 करोड़ का चंदा